ભાજપના વર્તુળોમાં જ અંદરખાને ચાલતી ચર્ચા મુજબ સોલંકીની માગણી સામે સરકાર અને પક્ષ કેવું વલણ અપનાવે છે તેની રાહ જોઇને કેટલાક ધારાસભ્યો બેઠા છે. આ એવા ધારાસભ્યો છે જેઓ પોતાને સિનિયોરિટી અને અન્ય માપદંડના આધારે મંત્રી પદના દાવેદાર માને છે. સરકાર મત્સ્યોદ્યોગ વિભાગ ઉપરાંત સોલંકીને બીજું કોઇ ખાતુ સોંપે કે પછી વિભાગ બદલી આપે તો તુરંત ભાજપમાંથી અન્ય ધારાસભ્યો તેમના માટે મંત્રી પદની ઉમેદવારી નોંધાવી દેવા તૈયાર બેઠા છે. જેમાં પોતાના સમાજના નામે, સિનિયોરિટી મુજબ અને જિલ્લામાંથી મંત્રી મંડળમાં કોઇ પ્રતિનિધિ નથી તેવા વિવિધ કારણો આપીને ધારાસભ્યો પક્ષ સામે મેદાનમાં ઉતરશે.